Diari Oficial de la Generalitat Valenciana


Sumari del DOGV 9619, del 16-06-2023 (2023/6391)

RESOLUCIÓ de 5 de juny de 2023, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9619

Data del DOGV
:   16-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6391


Data del document
:   05-06-2023

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ de 5 de juny de 2023, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2023/6391]  
El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari, resol:  
  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents.  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d'aquest procés selectiu s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
  
També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.  
1.3. Els processos selectius que es realitzen en cada convocatòria tenen lloc mitjançant un concurs que consisteix en la valoració dels mèrits i la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals de les persones aspirants  
Per a ser admeses, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar persones aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys setze anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la taula d'equivalències d'acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits. https://links.uv.es/0AWddjI  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas de persones aspirants de nacionalitat no espanyola, han d'acreditar igualment que no estan sotmeses a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: https://links.uv.es/eadmin/ticketing\_es. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: hmmtqkq@kl.jw.  
3.2. El termini de presentació de les sol·licituds és de deu dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format pdf. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document pdf del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
També s'hi ha d'inserir en aquesta mateixa pestanya la resta de documents pdf que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document pdf del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el curriculum vitae en un document pdf, o un zip. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
  
5.3. Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la borsa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en el lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1. Acabament o esgotament de la consignació pressupostària.  
7.3.2. Acabament de les tasques consignades al lloc de l'empleat o empleada dins del projecte.  
7.3.3. Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Clàusula d'idioma  
El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per a la seua interpretació en cas de discrepància la versió en castellà.  
  
Desena. Recursos  
Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
  
Així mateix, l'Administració, si s'escau, pot revisar les resolucions del tribunal d'acord amb l'esmentada norma.  
  
València, 5 de juny de 2023.- La rectora, p. d. (DOGV 30.05.2022), el gerent: Juan Vicente Climent Espí.  
  
  
  
ANNEX I  
  
Projecte: «Cátedra de Derecho Foral Valenciano. Anualidad 2023. CPI-23-335».  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A.  
Subgrup: A1.  
1.2. Jornada de treball: 20 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 916,06 euros (12 pagues).  
1.4. Funcions i tasques que s'han de desenvolupar:  
- Gestió i desenvolupament de continguts vinculats al dret autonòmic dins de la Càtedra Institucional de Dret Foral Valencià i Desenvolupament Estatutari.  
- Elaboració i coordinació d'informes jurídics.  
- Continguts en web i xarxes socials.  
- Organització d'activitats, congressos i jornades.  
- Coordinació de tasques encaminades a la publicació de treballs.  
1.5. Objecte i període: gestió i desenvolupament de continguts vinculats al dret autonòmic dins de la Càtedra Institucional de Dret Foral Valencià i Desenvolupament Estatutari.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: grau en Dret, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2. Beca de col·laboració del Ministeri d'Educació: 0,05 punts.  
2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4. Publicacions científiques relacionades amb l'objecte del contracte (fins un màxim d'1,70 punts):  
2.3.9.3. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.  
  
6.3.1.2. Per cada publicació en revistes científiques no relacionades en les llistes esmentades en el punt anterior: 0,25 punts.  
7.1.8.0. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Màster a l'àrea de Ciències Jurídiques, o titulació equivalent.  
- Màster en Dret Constitucional, o titulació equivalent.  
- Beques i contractes per a la realització de tasques o activitats relacionades amb les matèries objecte de la Càtedra de Dret Foral Valencià i Desenvolupament Estatutari.  
- Experiència en administracions o institucions autonòmiques, incloses l'administració parlamentària i la de justícia.  
- Experiència en organització de congressos, seminaris i esdeveniments de difusió científica que tinguen relació amb les matèries objecte de la Càtedra de Dret Foral Valencià i Desenvolupament Estatutari.  
- Coneixements de valencià a nivell C2, o titulació equivalent.  
- Coneixements d'anglès a nivell A2, o titulació equivalent  
La comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Fernando Flores Giménez, professor del Departament de Dret Constitucional, Ciència Política i de l'Administració.  
Vocal 1: Francisco Javier Palao Gil, professor del Departament de Dret Financer i Història del Dret.  
Vocal 2: M.ª Pilar Hernando Serra, professora del Departament de Dret Financer i Història del Dret.  
Vocal 3: Pilar Garcia Trobat, professora del Departament de Dret Financer i Història del Dret.  
Secretària: Clara Viana Ballester, professora del Departament de Dret Penal.  
  
4. Comissió avaluadora suplent  
President: José Antonio Garcia Saez, professor del Departament de Filosofia del Dret i Política.  
Vocal 1: Ignacio Durban Martin, professor del Departament de Dret Constitucional, Ciència Política i de l'Administració.  
Vocal 2: Rafael Marimon Dura, professor del Departament de Dret Mercantil «Manuel Broseta Pont».  
Vocal 3: Belen Cardona Rubert, professora del Departament de Dret del Treball i de la Seguretat Social.  
Secretària: M. Adela Serra Rodríguez, professora del Departament de Dret Civil.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Drets Humans (IUDHUV), de la Universitat de València.  
  
  
ANNEX II  
  
Projecte: «MRR/Desarrollo de kits basados en sondas moleculares para la detección de drogas de sumisión química. CPI-23-336». Cofinançat per l'Agència Estatal de Recerca - AEI -, pel Ministeri de Ciència i Innovació, i per la Unió Europea - NextGenerationEU - Pla de recuperació transformació i resiliència.  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A.  
Subgrup: A1.  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.603,10 euros (12 pagues).  
1.4. Funcions i tasques que s'han de desenvolupar:  
- Síntesi i caracterització de quimiosensors òptics.  
- Avaluació de la capacitat per detectar drogues de submissió química.  
- Disseny i avaluació d'un kit per detectar aquestes substàncies en begudes.  
- Disseny i avaluació d'un kit per detectar aquestes substàncies en orina.  
1.5. Objecte i període: disseny, síntesi i avaluació de quimiosensors per a la detecció de drogues de submissió química en begudes i orina.  
. El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: grau en Química, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.  
  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2. Beca de col·laboració del Ministeri d'Educació: 0,05 punts.  
2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4. Publicacions científiques relacionades amb l'objecte del contracte (fins un màxim d'1,70 punts):  
1.4.3.7. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.  
  
9.3.1.1. Per cada publicació en revistes científiques no relacionades en les llistes esmentades en el punt anterior: 0,25 punts.  
7.2.3.1. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Màster universitari en Química Orgànica, o titulació equivalent.  
  
- Experiència en síntesi orgànica.  
- Experiència en preparació de quimiosensors per a detecció de drogues.  
- Experiència en l'estudi de propietats colorimètriques i/o fluorescents dels quimiosensors.  
La comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
Presidenta: Margarita Parra Álvarez, professora del Departament de Química Orgànica.  
Vocal 1: Pablo Gaviña Costero, professor del Departament de Química Orgànica.  
Vocal 2: Amparo Chafer Ortega, professora del Departament d'Enginyeria Química.  
Vocal 3: Carlos del Pozo Losada, professor del Departament de Química Orgànica.  
Secretària: Laura Escuder Gilabert, professora del Departament de Química Analítica.  
  
4. Comissió avaluadora suplent  
President: José Vicente Ros Lis, professor del Departament de Química Inorgànica.  
Vocal 1: Salvador Gil Grau, professor del Departament de Química Orgànica.  
Vocal 2: Salvador Garrigues Mateo, professor del Departament de Química Analítica.  
Vocal 3: Carmen Molins Legua, professora del Departament de Química Analítica.  
Secretària: Rossella Cecilia Mello Centonze, professora del Departament Química Orgànica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Interuniversitari d'Investigació de Reconeixement Molecular i Desenvolupament Tecnològic (IDM), de la Universitat de València.  
  
  
  
ANNEX III  
  
Projecte: «An IPS cell-based screening platform for identifying drugs to treat CMT2 disease. CPI-23-338». Finançat per l'Agència Estatal de Recerca -AEI-, el Ministeri de Ciència i Innovació, i per la Unió Europea a través del Fons Europeu de Desenvolupament Regional -FEDER-.  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A.  
Subgrup: A1.  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.603,10 euros (12 pagues).  
1.4. Funcions i tasques que s'han de desenvolupar:  
- Col·laboració en el manteniment del laboratori.  
- Preparació de mitjans de cultiu.  
- Anàlisi de la presència/absència de possibles contaminants als cultius.  
- Assajos de diferenciació cel·lular i anàlisi de pluripotència en cèl·lules pluripotents humanes per tècniques bioquímiques, biomèdiques i de microscòpia.  
- Assajos de microscòpia d'alt rendiment i escrutini de fàrmacs.  
  
- Manteniment de bases de dades.  
- Utilització de diferents models de cèl·lules pluripotents induïdes per examinar similituds i diferències.  
1.5. Objecte i període: anàlisi, diferenciació, modificació i cribratge de fàrmacs amb models cel·lulars de la malaltia Charcot-Marie-Tooth tipus2.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: grau en Biotecnologia, o en Bioquímica, o en Biologia, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.  
1.6.2. Anglès: Certificat nivell B2, o titulació equivalent.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2. Beca de col·laboració del Ministeri d'Educació: 0,05 punts.  
2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4. Publicacions científiques relacionades amb l'objecte del contracte (fins un màxim d'1,70 punts):  
1.4.2.5. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.  
  
2.3.0.6. Per cada publicació en revistes científiques no relacionades en les llistes esmentades en el punt anterior: 0,25 punts.  
0.4.2.1. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Cultiu i anàlisi de cèl·lules hiPS.  
- Treball a LBS2.  
La comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Emilio Varea López, professor del Departament de Biologia Cel·lular, Biologia Funcional i Antropologia Física.  
Vocal 1: José Manuel Torres Ibáñez, professor del Departament de Biologia Cel·lular, Biologia Funcional i Antropologia Física.  
Vocal 2: Houda Berrada Ramdani, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Vocal 3: Nadezda Apostolova Atasovska, professora del Departament de Farmacologia.  
Secretari: Antonio Marcilla Díaz, professor del Departament de Farmàcia i Tecnologia Farmacèutica i Parasitologia.  
  
4. Comissió avaluadora suplent  
President: Xavier Josep Ponsoda i Marti, professor del Departament de Biologia Cel·lular, Biologia Funcional i Antropologia Física.  
Vocal 1: María José Esteve Mas, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Vocal 2: Ana Polache Vengut, professora del Departament de Farmàcia i Tecnologia Farmacèutica i Parasitologia.  
Vocal 3: Amparo Alegria Toran, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Secretari: Jesus Blesa Jarque, professor del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
  
Per a les comunicacions i qualsevol problema que puga sorgir, la comissió avaluadora té la seu al Departament de Biologia Cel·lular, Biologia Funcional i Antropologia Física, de la Facultat de Ciències Biològiques, de la Universitat de València.  
  
  
ANNEX IV  
  
Projecte: «MRR/Los datos de investigación en abierto en Ciencias de la Educación como motor del cambio social. CPI-23-339». Cofinançat per l'Agència Estatal de Recerca - AEI -, pel Ministeri de Ciència i Innovació, i per la Unió Europea - NextGenerationEU - Pla de recuperació transformació i resiliència.  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A.  
Subgrup: A1.  
1.2. Jornada de treball: 20 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 916,06 euros (12 pagues).  
1.4. Funcions i tasques que s'han de desenvolupar:  
- Realització d'entrevistes en profunditat.  
- Anàlisi qualitativa de les entrevistes mitjançant el programa Atlas.ti.  
- Identificació de material suplementari i dades brutes.  
- Anàlisi de les dades identificatius mitjançant un checklist on es considere els principis FAIR.  
- Introducció de totes les dades rellevants dels datasets a la base de dades de publicacions.  
- Participació en l'elaboració de l'informe sobre la qualitat i el compliment dels principis FAIR dels datasets educatius.  
- Participació en l'elaboració i l'edició de les diferents Guies per a la gestió de les dades de recerca; de repositoris específics i generalistes; per a la preservació i el dipòsit de les dades de recerca; per al Pla de Gestió de Dades educatives a l'àrea educativa.  
- Participació en l'elaboració del Banc de dades dels principals tipus de dades brutes en Educació.  
1.5. Objecte i període: entrevistes i identificació de dades brutes de recerca.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: grau en Treball Social, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2. Beca de col·laboració del Ministeri d'Educació: 0,05 punts.  
2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4. Publicacions científiques relacionades amb l'objecte del contracte (fins un màxim d'1,70 punts):  
0.1.8.8. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.  
  
4.9.3.6. Per cada publicació en revistes científiques no relacionades en les llistes esmentades en el punt anterior: 0,25 punts.  
3.2.3.2. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
Menció en Igualtat i Benestar Social.  
La comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Carmel Ferragud Domingo, professor del Departament d'Història de la Ciència i Documentació.  
Vocal 1: Adolfo Alonso Arroyo, professor del Departament d'Història de la Ciència i Documentació.  
Vocal 2: Aurora M Gonzalez Teruel, professora del Departament d'Història de la Ciència i Documentació.  
Vocal 3: Julian Carretero Asuncion, professor del Departament de Fisiologia.  
Secretària: Consuelo Borras Blasco, professora del Departament de Fisiologia.  
  
4. Comissió avaluadora suplent  
Presidenta: Ruth Lucas Domingo, professora del Departament d'Història de la Ciència i Documentació.  
Vocal 1: Rafael Aleixandre Benavent, investigador del Consejo Superior de Investigaciones Científicas.  
Vocal 2: Manuel Mata Roig, professor del Departament de Patologia.  
Vocal 3: Fco. José Pérez Molto, professor del Departament d'Anatomia i Embriologia Humana.  
Secretària: Gloria Vta. Segarra Irles, professora del Departament de Fisiologia.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Història de la Ciència i Documentació, de la Facultat de Medicina i Odontologia, de la Universitat de València.